Diari Oficial de la Generalitat Valenciana


Sumari del DOGV 7317, del 15-07-2014 (2014/6425)

RESOLUCIÓ de 3 de juliol de 2014, de la Conselleria d'Hisenda i Administració Pública, per la qual accepta la mutació demanial externa d'una parcel·la de 13.000 m² de superfície situada en la parcel·la A pertanyent a la parcel·la 7.2 de Gran Alacant de Santa Pola, realitzada per l'ajuntament del municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7317

Data del DOGV
:   15-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6425


Data del document
:   03-07-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 3 de juliol de 2014, de la Conselleria d'Hisenda i Administració Pública, per la qual accepta la mutació demanial externa d'una parcel·la de 13.000 m² de superfície situada en la parcel·la A pertanyent a la parcel·la 7.2 de Gran Alacant de Santa Pola, realitzada per l'ajuntament del municipi. [2014/6425]  
L'Ajuntament de Santa Pola, en la sessió plenària celebrada el dia 31 de gener de 2014, va acordar la mutació demanial externa a la Generalitat de la parcel·la de la seua propietat de 13.000 m² de superfície, situada en la parcel·la A pertanyent a la parcel·la 7.2 de Gran Alacant de la població que s'ha dit. Com consta en l'acord esmentat, l'immoble té caràcter de domini públic.  
A proposta de la Conselleria d'Educació, Cultura i Esport, es van iniciar els tràmits legals per a l'acceptació de la parcel·la.  
La mutació demanial es fa amb la finalitat de destinar la parcel·la a la construcció d'un centre educatiu d'iniciativa social, com establix l'article 116 de la Llei 9/2011, de 26 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat.  
La mutació demanial acordada per l'ajuntament s'ha efectuat amb base en el que disposen l'article 37 de la Llei 14/2003, de Patrimoni de la Generalitat, i la disposició addicional onze de la llei que s'ha esmentat.  
Segons l'article 37, que s'ha dit, «les administracions territorials de la Comunitat poden afectar béns i drets demanials a un ús o servici públic que siga competència de la Generalitat i transmetre-li'n la titularitat quan resulten necessaris per al compliment dels seus fins. L'Administració adquirent manté la titularitat del bé mentres continue afectat l'ús o servici públic que motiva la mutació i, per tant, conserva el seu caràcter demanial. Si el bé o dret no és destinat a l'ús o servici públic o deixa de destinar-s'hi posteriorment, revertix a l'Administració transmetent, i s'integra en un patrimoni amb totes les seues pertinences i accessions».  
El punt 1 de l'article 44 de la Llei 14/2003, de 10 d'abril, de Patrimoni de la Generalitat, establix que la Generalitat ha d'adquirir la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat. I el punt 2 establix que la competència per a l'acceptació correspon al titular de la conselleria competent en matèria de patrimoni.  
En conseqüència, amb base en els articles esmentats i fent ús de les atribucions conferides per la legislació vigent, resolc:  
  
Primer  
Acceptar la mutació demanial externa de la propietat realitzada per l'Ajuntament de Santa Pola de la parcel·la de 13.000 m² de superfície, situada en la parcel·la A pertanyent a la parcel·la 7.2 de Gran Alacant de la població, que afronta: al nord, un vial particular sense número; al sud, un altre; a l'est, el carrer Muntanya de Santa Pola, i a l'oest, la parcel·la B procedent de la segregació del polígon 7.2.  
Consta inscrita en el Registre de la Propietat de Santa Pola al tom 2133, llibre 1189, foli 119, finca 58450, inscripció 1a.  
Referència cadastral: està pendent de regularització cadastral.  
L'immoble s'accepta lliure de càrregues i gravàmens i al corrent de tots els gastos.  
  
Segon  
La mutació demanial realitzada per l'Ajuntament de Santa Pola s'efectua amb la condició de destinar la parcel·la a la construcció d'un centre educatiu d'iniciativa social. Queda subjecta al que disposa l'article 37 de la Llei 14/2003, de Patrimoni de la Generalitat.  
  
Tercer  
L'immoble acceptat s'ha d'incorporar a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria d'Educació, Cultura i Esport, a qui corresponen les competències demanials sobre el bé, inclosa l'administració, defensa i conservació, i s'ha d'inscriure a nom de la Generalitat en el Registre de la Propietat.  
  
  
Quart  
Notificar la resolució a l'ajuntament cedent i publicar-la en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'Abril, de Patrimoni de la Generalitat.  
  
València, 3 de juliol de 2014.- El conseller d'Hisenda i Administració Pública: Juan Carlos Moragues Ferrer.